  Наталья Тетерина Туннэ, 18-тӥ южтолэзе, Россилы азьмуртэз быръёнъёсын Пичи Пурга ёросысь Улынгуртысь быръён участокын 12 часлы 50 процентэз бырйисьёс куаразэс сётӥзы. Со сярысь ивортодэтъя «Удмуртия» агентстволэн корреспондентэзлы вераз участокъя быръён ӧрилэн кивалтӥсез Светлана Зайцева.   Солэн кылъёсызъя, быръёнъёсы Улынгуртысь калык мыло-кыдо пыриське. Арысь аре куара сётэм калыклэн лыдыз 80 процент котырын возиське. Федерал но улосвыл быръёнъёсы одӥг мындагес адями пыриське, пӧртэмлыкез уг шӧдӥськы, шуэ Светлана Зайцева. Милям туэ тани 172 бырйисьёс пыртэмын. Процентъёсмы ӧжыт уг луо, 70-лэсь ятыргес луо процентъёсмы, 80 пала Светлана Зайцева, Пичи Пурга ёросысь Улынгуртысь быръён ӧрилэн кивалтӥсез   Бырйись Ирина Зайцева верамъя, со куаразэ азьлань улон понна сётэ.  Азьлань улон понна. Али улонын со зависит аслэсьтыд, кызьы та улонын астэ пуктӥськод али. Малы ке шуоно сюрес котьмарлы но усьтэмын али. Улонлы гинэ мылкыдыд мед луоз Ирина Зайцева, Улынгуртын улӥсьТаяз арын Улынгуртысь участокын палэнын улӥсь муртъёс но куаразэс сёто. Соослэн лыдзы та дырлы куать адями. Нош татын юнматэм 12 адями мукет интыын быръёнэ пыриськыны куриськон сётӥз, вераз участокъя быръён ӧрилэн кивалтӥсез. Озьы ик со пусйиз, туэ доразы но куара сётӥсьёс вань шуыса. Участоке лыктыны быгатӥсьтымтэ 5 арлыдоос но ӧлексыос доры быръён ӧрилэн ёзчиосыз ветлозы. Светлана Зайцева верамъя, быръёнъёсы нырысетӥзэ пыриськисьёслы кузьымъёс дасямын. Таяз арын со ручка но браслет. Егит куара сётӥсьёслэн мылкыдзы мед ӝутскоз шуыса, Улынгуртысь быръён ӧрилэн ёзчиосыз асьсэлэсь ватсаса кузьым сёто на.  Кузьымъёс вань, кузьымъёс туэ ручка сётэмын но сётэмын на соослы киязы браслет. Но ми сётӥм асьмелэсь, пичигес, кадь, подарок шуыса, блокнотъёсмес асьмелэсь кузьмамы на Светлана Зайцева, Пичи Пурга ёросысь Улынгуртысь быръён ӧрилэн кивалтӥсез Ватсалом, Улынгуртысь быръён участок 10-тӥ ар ужа ни. Со дырозь татын улӥсьёс бускель черкогуртэ, Норьяе, куара сётыны ветло вал. Отчы вуыны транспорт утчано яке пыдын мыноно луэ вылэм. Соин ик бырйисьёслэн лыдзы ӧжыт луэмен валче, Улынгуртын участок усьтӥзы, валэктӥз Светлана Зайцева. Тегъёс: быръёнъёс Удмуртия ПичиПурга Россилэназьмуртэз  